《烛影摇红 丰台看芍药》
清代·任淑仪

流转韶光，早红药翻阶时节。名花盛处说丰台，竟游人如织。

因花和风丽日。也乘闲、兴寻芳陌。看来铺锦，望去蒸云，花光欲滴。

羡杀轻盈，嫣红嫩紫同娇白。梭巡小步绕雕栏，衣袂幽香袭。

随宦喜依亲膝。得□高、赏春城色。故园此际，绮阁纷披，还堪遥忆。

作者简介：字若韫，怀宁人，松翰观察孙女，疏斋知政女，桐城姚逊修明经室。有《婉真阁集》。